Diari Oficial de la Generalitat Valenciana


Sumari del DOGV 7285, del 30-05-2014 (2014/4606)

Notificació de la sentència dictada en el procediment de guarda i custòdia número 1454/2012.
--------------------------------------------------------------------------------------------

### Dades del document

Número de DOGV
:   7285

Data del DOGV
:   30-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4606


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 1454/2012. [2014/4606]  
Juí de família, guarda, custòdia o aliments del fill menor no matrimonial no consensuat 001454/2012-E  
Secretari judicial: Francisco Javier García Navarro.  
Jutjat de Primera Instància número 6 d'Elx.  
Part demandant: Leidy Johanna Giraldo Duque.  
Part demandada: Jeffry Carvajal Basto.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència, s'ha dictat la resolució que té el text que, literalment, és com seguix:  
  
«Dispositiva  
Estime parcialment la demanda presentada per la procuradora Noelia Gómez Nortes, en nom i representació de Leidy Johanna Giraldo Duque, contra Jeffry Carvajal Basto, per la qual cosa:  
1. S'aproven les mesures definitives següents:  
1.1. L'exercici de la pàtria potestat sobre la menor D. C. G. serà exclusiu per la mare, Leidy Johanna Giraldo Duque.  
L'exercici exclusiu de la pàtria potestat implica l'adopció per part de la mare de totes les decisions rellevants que afecten la filla, especialment, en els àmbits educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars; l'autorització de qualsevol intervenció quirúrgica, tractament mèdic no banal o tractament psicològic, tant si entranya algun gasto com si està cobert pel sistema públic de sanitat o per alguna assegurança privada, sempre que no siga prou el mer consentiment de la menor; la realització o no d'un acte religiós o social rellevant, així com la manera de dur-lo a terme, sense que tinga prioritat respecte a això el progenitor amb qui es trobara la menor en el moment de fer-lo; el canvi de domicili i l'autorització per a l'eixida del territori nacional.  
  
1.2. S'atorga a Leidy Johanna Giraldo Duque el règim de guarda i custòdia de la seua filla menor.  
1.3. No s'establix cap règim de relacions en favor del progenitor no custodi, Jeffry Carvajal Basto.  
1.4. Jeffry Carvajal Basto ha de satisfer, des de la data de presentació de la demanda (mensualitat 11.2012), i amb caràcter mensual (12 mensualitats anuals), en concepte de pensió d'aliments per a la seua filla D., la quantitat de 150 euros, que haurà d'ingressar en el compte IBAN número [...], per anticipat i dins dels cinc primers dies de cada mes.  
  
Este import s'ha d'actualitzar anualment d'acord amb les variacions que experimente l'índex de preus al consum que publica l'Institut Nacional d'Estadística o l'organisme que el substituïsca en un futur, esta actualització es produirà de manera automàtica, sense necessitat de requeriment previ i considerant com a data inicial per a l'actualització, el mes i l'any en què es fixa i, com a data final, el mateix mes de l'any en què s'actualitza. Permet este càlcul l'opció ?vol actualitzar una renda?- de la pàgina web de l'Institut Nacional d'Estadística.  
  
No pagar esta pensió pot constituir un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors han de satisfer la mitat dels gastos extraordinaris de la filla.  
2. No es condemna a costes cap de les parts.  
Contra esta sentència, que no és ferma, s'hi pot interposar un recurs d'apel·lació davant de la Secció Novena de la Audiència Provincial d'Alacant, que no suspén l'eficàcia de les mesures acordades (article 774.5 de la LEC) i que s'interposa davant d'este mateix jutjat en el termini dels 20 dies següents a la notificació (articles 455 i 458 de la LEC).  
  
L'admissió del recurs exigix que, en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte del Banc de Santander número 0706 0000 02 1454 12). També es pot realitzar la consignació per mitjà d'una transferència al número de compte 0049 3569 92 6220754295. S'ha d'indicar en la casella d'observacions el número 0706 0000 02 1454 12. Queden eximits de la constitució del depòsit per a recórrer els que tinguen reconegut el dret d'assistència jurídica gratuïta (DA 15 de la LO 6/1985, d'1 de juliol, del Poder Judicial).  
Així, per esta la meua sentència, que pronuncie, mane i firme».  
  
Atés que es desconeix el domicili o residència actuals de la part demandada, mitjançant la diligència d'ordenació, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del jutjat, per a dur a efecte la diligència de notificació de la sentència 448/2014.  
  
  
Elx, 21 de maig de 2014.- El secretari judicial: Francisco Javier García Navarro.